BASES REGULADORAS DE SUBVENCIÓNS PARA FINANCIAMENTO DE ACTIVIDADES SOCIOCULTURAIS REALIZADAS POR EMPRESAS E/OU EMPRESARIOS/AS NO AUDITORIO-PAZO DE CONGRESOS “MAR DE VIGO”
ADMINISTRACIÓN LOCAL — Municipal — Vigo (Subvencións e axudas, 04/11/2019)

(Acordo de 31 de out ubro de 2019 da Xunta de Goberno Local do Concello de Vigo en sesión ordinaria, polo que se aproba a convocatoria, bases reguladoras e extracto para subvencións para financiamento de actividades socioculturais realizadas por empresas e/ou empresarios/as no Auditorio-Pazo de Congresos “Mar de Vigo”. EXPEDIENTE: 2972-330) 1.-O obxecto das presentes bases é a regulación da concesión, en réximen de concorrencia competitiva e dacordo cos principios de publicidade, transparencia, obxectividade, igualdade e non discriminación, de axudas económicas destinadas á programación e organización de actividades socioculturais no Auditorio-Pazo de Congresos “Mar de Vigo”, ao amparo do estabelecido na Lei 9/2007, do 13 de xuño, de subvencións de Galicia, na Lei 38/2003, do 17 de novembro, xeral de subvencións, así como no RD 887/2006, do 21 de xullo, polo que se aprobou o regulamento da Lei 38/2003, as bases de execución do orzamento municipal vixente e as restantes normas de dereito administrativo e privado aplicables.2.-O periodo estabelecido para a execución das actividades socioculturais financiadas ao amparo da presente convocatoria será dende o 1 de decembro de 2018 ao 31 de outubro de 2019, ambos inclusive.3.-O ámbito espacial da presente convocatoria serán as actividades socioculturais realizadas no Auditorio-Pazo de Congresos “Mar de Vigo”. 4.-O importe total máximo destinado á presente convocatoria ascende a 500.000 € (CINCOCENTOS MIL EUROS) con cargo á aplicación orzamentaria 3331.470.00.02 do orzamento municipal vixente. A convocatoria non obliga ao Concello de Vigo ao gasto íntegro do importe máximo indicado. O obxectivo xeral da presente convocatoria é apoiar e pontenciar a oferta cultural da cidade, así como achegar á súa cidadanía unha diversidade de actividades de carácter sociocultural dirixidas a amplos sectores da poboación, realizadas no Auditorio-Pazo de Congresos “Mar de Vigo”. Con carácter anual, aprobaranse as convocatorias para o outorgamento das subvencións, que se axustarán ao disposto polas bases reguladoras correspondentes. A convocatoria establecerá como mínimo: 1.-Serán obxecto de subvención os gastos efectuados que respondan directa e indubitadamente á natureza da actividade subvencionada, resulten estrictamente necesarios e se realicen dentro do prazo estabelecido para a execución da mesma; con carácter enunciativo e non taxativo, indícanse a modo de exemplo os seguintes: 2.-En todo caso quedan expresamente excluídos os seguintes conceptos: 3.-En ningún caso o custo de adquisición dos gastos subvencionables poderá ser superior ao valor de mercado.1.-A subvención concedida ao abeiro da presente convocatoria é compatible con outras subvencións ou axudas para a mesma finalidade procedentes de calquera outra administración ou de entes públicos ou privados, nacionais, da Unión Europea ou de organismos internacionais. A entidade solicitante deberá indicar na solicitude as posibles axudas económicas coas que conta para a actividade proposta.2.-En todo caso, o importe total da subvención ou subvencións percibidas en ningún caso poderá superar o custo total da actividade subvencionada (art.17.3 da Lei 9/2007, de 13 de xuño, de subvencións de Galicia). 1.-Poderán solicitar subvención ao abeiro da presente convocatoria as empresas, persoas xurídicas ou sociedades mercantís legalmente constiutídas que reúnan os seguintes requisitos: 1.-Que teñan a súa sede social ou delegación permanente no termo municipal de Vigo. Entenderase por "delegación permanente" aquela que conte con persoal permanente da organización e local fixo onde realicen as súas actividades. Neste caso, esta asumirá a responsabilidade directa na presentación da solicitude e comprometerase ó mantemento da documentación, á contabilidade e conxestión do proxecto na súa oficina de Vigo, entendendo por esta a participación, alomenos, a identificación, formulación, seguimento e avaliación do proxecto.2.-Que, conforme aos seus estatutos, escrituras de constitución ou normas reguladoras, teñan obxectivos e finalidades coincidentes cos estabelecidos nas presentes bases.3.-Que a entidade solicitante exerza de promotor/organizador directo da actividade proposta.4.-Que dispoñan de estrutura suficiente para garantir o cumprimento dos obxectivos propostos e acreditar a experiencia e capacidade necesaria para o logro de tales obxectivos.5.-Que se atopen ao corrente das súas obrigas fiscais co Concello de Vigo, coa Facenda Pública estatal e autonómica e coa Seguridade Social.6.-Que cumpran coas disposicións vixentes en materia laboral, de Seguridade Social e de saúde e hixiene no traballo.7.-Os demais requisitos previstos no artigo 9 da Lei de Galicia 9/2007, do 13 de xuño, de subvencións de Galicia, artigo 13 da Lei 38/2003, de 17 de novembro, xeral de subvencións e no Real decreto 887/2006, de 21 de xullo, polo que se aproba o Regulamento da citada lei.8.-As condicións para poder acceder ás axudas da presente convocatoria deberán manterse atá a liquidación da subvención concedida.2.-Non poderán acollerse á presente convocatoria as persoas físicas nin as entidades sen ánimo de lucro.1.-Forma de presentación: En cumprimento da obriga imposta polo artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPAC), establécese o emprego, de xeito exclusivo, de medios electrónicos para presentar e tramitar a solicitude desta subvención a través de sede electrónica do Concello de Vigo, por calquera dos mecanismos de identificación admitidos na sede electrónica, que se poden consultar no enlace https://sede.vigo.org/expedientes/usuarios/loginAs solicitudes de subvención achegaranse debidamente cumprimentadas, mediante os modelos oficiais aprobados con estas bases, que estarán dispoñibles na paxina web municipal (www.vigo.org). Todas as solicitudes deberanse achegar antes de que remate o prazo outorgado para a súa presentación, sen que caiba ter por presentadas aquelas achegadas con carácter extemporáneo. A mera presentación da solicitude suporá que o/a solicitante coñece e acepta as presentes bases de convocatoria. Un mesmo solicitante poderá solicitar subvención para unha ou varias actividades que cumplan os requisitos estabelecidos nas presentes bases.2.-Prazo de presentación das solicitudes: nos 10 días hábiles seguintes a contar dende a publicación do extracto da convocatoria no BOPPO.3.-Información e tramitación: Toda a información relativa á convocatoria estará dispoñíbel no taboleiro de anuncios da Casa do Concello, servizos de información do Concello de Vigo, páxina web municipal (www.vigo.org) e servizo da Área de Cultura, en cumprimento do estabelecido nos artigos 13. d) e 16 da Lei 39/2015.4.-O outorgamento da subvención non poderá superar, en ningún caso, o 90 % do importe do custo total de gastos presentado para a execución da actividade proposta.5.-Na mesma solicitude, incorporarase a declaración positiva de que a entidade solicitante non está incursa en ningunha das prohibicións para obter a condición de beneficiaria prevista no artigo 13 da Lei 38/2003.6.-As entidades interesadas non estarán obrigadas a aportar documentos que foran elaborados por calquera administración, en cumprimento do estabelecido no artigo 28.2. da Lei 39/2015, do 1 de outubro, do Procedemento Administrativo Común das Administracións Públicas. Entenderase que a consulta ou obtención é autorizada polos interesados salvo que conste no procedemento a súa oposición expresa o a lei especial aplicable requira consentimento expreso.1.-Xunto coa instancia de solicitude deberá achegarse a seguinte documentación e información: a.-Fotocopia compulsada do CIF da entidade e do NIF do/a seu represente legal. b.-Acreditación da capacidade legal da persoa representante da entidade. c.-Escritura de constitución e/ou dos Estatutos sociais debidamente inscritos no Rexistro público correspondente, ou acreditación de estar legalmente constituídas. d.-Certificado da titularidade da conta bancaria para aqueles solicitantes que non recibiron nunca subvención municipal ou ningún outro pago por calquera concepto e que, polo tanto, non figuren inscritos no Rexistro de Acredores do Concello. e.-Os interesados non estarán obrigados a aportar documentos que foran elaborados por calquera administración, en cumprimento do estabelecido no artigo 28.2. da Lei 39/2015, do 1 de outubro, do Procedemento Administrativo Común das Administracións Públicas. Entenderase que a consulta ou obtención é autorizada polos interesados salvo que conste no procedemento a súa oposición expresa o a lei especial aplicable requira consentimento expreso. f.-Memoria de execución da actividade proposta: obxectivos perseguidos, tipoloxía organizativa, campañas de difusión realizadas, informe de incidencias, número de asistentes, perfís de público, avaliación dos resultados acadados e recursos propios utilizados, e/ou calquera outra información que sexa susceptible de axudar ao Comité Técnico na súa avaliación da actividade. g.-No caso de venda de entradas, copia da folla de taquilla correspondente. h.-Memoria económica de ingresos e gastos definitivos da actividade proposta, desglosados por conceptos: Gastos: relación de conceptos e contías adicadas a cada un dos elementos da actividade proposta. Ingresos: achegas de entidades públicas ou privadas, recursos propios da entidade, venda de entradas, cota de inscricións. 2.-Cando o solicitante propoña máis de unha actividade a subvencionar ao abeiro da presente convocatoria, só aportará para a segunda actividade e/ou sucesivas, a documentación correspondente aos apartados f), g) e h). 3.-No suposto de que o solicitante aportase anteriormente esta documentación, ou parte da mesma, ante calquera Administración pública, poderá acollerse ao establecido no artigo 28.3 da LPACAP, sempre que se faga constar o momento e o órgano ou dependencia no que foron presentados.4.-De acordo co establecido neste mesmo precepto da LPACAP, nos supostos de imposibilidade material de obter o documento, o órgano competente poderá requirir ao solicitante a súa presentación ou, no seu defecto, a acreditación por outros medios dos requisitos a que se refire o documento con anterioridade á formulación da proposta de resolución. Unha vez presentadas as solicitudes, desestimaranse directamente aquelas que contemplen algún dos seguintes supostos: a).-Aquelas que, para a mesma finalidade, foron solicitadas noutras áreas ou servizos do Concello de Vigo. b).-Aquelas que teñan unha relación e canle máis específica de subvención con outras áreas do Concello de Vigo, ou que o obxecto da súa petición estea incluído nalgún convenio de colaboración ou contratación co Concello de Vigo. c).-Aquelas nos que os gastos subvencionados leven asociados investimentos en bens de natureza inventariábel (infraestruturas e equipamentos) e o seu mantemento, sempre que supoña un incremento da vida útil dos bens; os gastos de carácter suntuario, liberalidades ou gastos financeiros. d).-Aquelas de carácter político e doutrinal de signo partidario e/ou confesional. e).-Aquelas que inclúan actividades de signo docente previstas nos programas de ensino. f).-Aquelas que en consideración ao proxecto e programación non reúnan as condicións mínimas de interese xeral e non acaden unha puntuación mínima suficiente estabelecida na convocatoria (50 puntos), xa que de non chegar a esta puntuación indicaría unha mala definición do proxecto ou que a materia non se axusta aos obxectivos da convocatoria. g).-Aquelas que se presenten fóra do prazo estipulado na convocatoria, calquera que sexa a causa do atraso. h).-Aquelas nas que a entidade solicitante non teña a súa sede social ou delegación permanente no termo municipal de Vigo. i) Aquelas que non presenten unha actividade específica. l).-Aquelas entidades que conforme aos seus estatutos ou normas reguladoras, non teñan obxectivos e finalidades de carácter sociocultural. m).-Aquelas que non sexan presentadas por medios electrónicos a través de sede electrónica do Concello de Vigo, por calquera dos mecanismos de identificación admitidos na sede electrónica.1.-Comisión de valoración: A Comisión de avaliación das solicitudes presentadas ao abeiro da presente convocatoria estará formada polas seguintes persoas: 2.-Criterios de valoración: A comisión de valoración citada no punto anterior terá en conta os criterios relacionados na presente base décima. A concesión da subvención requerirá a obtención de un mínimo de 50 puntos sobre o máximo dos 100 posibles. A contía da subvención virá determinada polo producto do total dos puntos obtidos pola actividade proposta e o valor do punto. Este valor obterase mediante o cociente entre o importe destinado á presente convocatoria e o número total de puntos obtidos polos posibles beneficiarios. A contía da subvención, en ningún caso, poderá superar o importe solicitado e/ou o 90% do importe do custo total de gastos presentado para a exeución da actividade proposta. Neste apartado valorarase os seguintes subcriterios: 1.1 Proxecto, até 15 puntos: valorarase a coherencia do proxecto presentado respecto aos obxectivos da presente convocatoria, que definan correctamente a programación prevista, a súa finalidade, orixinalidade e singularidade.1.2. Destinatarios, até 15 puntos: valorarase o perfil dos destinarios da actividade, dando maior relavancia a aquelas actividades dirixidas a todos os públicos, a sectores de público con necesidades especiais e/ou o posible alcance social do proxecto.1.3. Avaliación de resultados, até 10 puntos: valorarase a presentación dunha avaliación de resultados, coa descrición dos recursos propios utilizados, o plan de comunicación e difusión e o seu ámbito de aplicación, o aforo de asistentes. Puntuación valorada en base á porcentaxe económica solicitada con respecto ao custe da actividade proposta según consta no orzamento aportado na memoria económica (anexo IV) e según a seguinte táboa de puntuación: Puntuación valorada en bases aos datos relativos á antigüidade sinalados pola entidade na declaración reponsábel (anexo II) e según a seguinte táboa de puntuación: Puntuación valorada en base aos datos relativos ao importe total de gastos sinalados pola entidade na memoria económica aportada (anexo IV) e según a seguinte táboa de puntuación: Os datos para obter as puntuacións nas táboas dos criterios 2, 3 e 4 son datos obxectivos, facilitados polas propias entidades solicitantes. A xustificación das subvencións solicitadas e concedidas en convocatorias anteriores é un requisito para a concesión das subvencións. A comisión encargada da avaliac ión dos proxectos terá en consideración os datos presentados pola entidade xunto co seu propio coñecemento a través dos datos existentes no Concello de Vigo. A instrución do procedemento de concesión da presente convocatoria correspóndelle ao Servizo da Área de Cultura, que comprobará os requisitos esixibles e a documentación acreditativa e, se fose necesario, requirirá para que no prazo de cinco (5) días hábiles se subsane a solicitude ou complete a documentación preceptiva; de non facelo así, teráselle por desistido da súa solicitude e arquivarase o expediente, logo da resolución que deberá ser ditada nos termos do artigo 21 e 68 da LPACAP.1.-Rematada a instrución do procedemento, as solicitudes remitiranse á Comisión de Avaliación que as valorará de forma conxunta en base aos criterios previamente estabelecidos, en réxime de concurrencia competitiva.2.-En cumprimento do disposto no art.21.4 párrafo 6 da Lei de subvencións de Galicia, e artigo 24.4 da Lei 38/2003, do 17 de novembro, Xeral de subvencións, o órgano instrutor acreditará na proposta que os beneficiarios cumpren todos os requisitos necesarios para acceder ás mesmas, segundo a información que obra no seu poder.3.-A valoración individual das subvencións determinarase procedendo primeiro á exclusión das solicitudes a que se refire a base novena e valorando as restantes solicitudes conforme ao establecido na base décima.4.-Prazo de resolución e notificación: O prazo máximo de resolución das solicitudes e notificación ás entidades solicitantes é de corenta e cinco (45) días contados a partir da publicación da convocatoria, e notificaranse tanto as subvencións concedidas como as denegadas. A resolución do procedemento será obxecto de publicación para xeral coñecemento na páxina web do Concello de Vigo (www.vigo.org). As notificacións electrónicas realizaranse a través da sede electrónica do Concello de Vigo. Remitiranse aos/as interesados/as os avisos da posta a disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación entenderase rexeitada cando transcorresen dez días naturais desde a posta a disposición sen qu e se acceda ao seu contido. Se o envío da notificación electrónica non fose posible por problemas técnicos, practicarase a notificación polos medios previstos na normativa reguladora do procedemento administrativo común. A resolución de solicitudes de subvención será competencia da Xunta de Goberno Local, á proposta do Órgano Instrutor. A resolución da solicitude de subvención seralles notificada a todos os solicitantes, no prazo máximo de corenta e cinco días contados a partir da publicación do extracto da convocatoria no BOPPO, e notificarase tanto as subvencións concedidas como as denegadas. Transcorrido dito prazo sen que recaía resolución expresa, deberá entenderse desestimada. Dita resolución esgota a vía administrativa e contra ela poderá interpoñerse potestativamente recurso de reposición ante o mesmo órgano que a dictase no prazo dun mes, contado a partir do día seguinte ao da notificación da resolución, se o acto fose expreso, ou no prazo de tres meses, contados a partir do día seguinte a aquel en que se produza o acto presunto, ou ser impugnado directamente ante o Xulgado do Contencioso-Administrativo de Vigo, no prazo de dous meses se o acto é expreso e de seis meses se o acto é presunto, a partir do día seguinte ao da notificación da resolución, ao amparo do establecido nos artigos 123 e 124 da Lei 39/2015 e 8.1 e 46 da Lei 29/1998, do 13 de xullo, reguladora da Xurisdición Contencioso-administrativa.5.-Unha vez notificado o acordo de concesión, e de non existir escrito de renuncia polo beneficiario no prazo de 10 días contados dende a recepción da notificación, entenderase que a subvención foi aceptada.6.-En calquera momento anterior á resolución do procedemento de subvencións, a interesada poderá desistir da/s súa/s solicitude/s; desistimento que será aceptado de plano pola administración concedente, declarando concluso/s o/s procedemento/s correspondente/s de conformidade cos artigos 84 e seguintes da LPAC a) Cumprir todas as estipulacións establecidas nestas bases e no marco xurídico definido na Lei de Galicia 9/2007, do 13 de xuño, de Subvencións de Galicia, Lei 38/2003, do 17 de novembro, Xeral de Subvencións e o Real Decreto 887/2006 de 21 de xullo, polo que se aproba o seu regulamento, nos seus preceptos básicos; Lei 39/2015, do 1 de outubro, do Procedemento Administrativo Común das Administracións Públicas. b) Solicitar e dispor dos permisos e autorizacións necesarios para o desenvolvemento das actividades subvencionadas. c) Aboar as taxas, impostos, dereitos de autor e todos os demais gastos derivados da realización das actividades para as que se solicita a subvención, incluído no seu caso todos os custos derivados da utilización das instalacións do Auditorio-Pazo de Congresos “Mar de Vigo”. d) A lingua empregada nos distintos soportes de difusión da actividade será o galego dentro do ámbito territorial de Galicia. En todo caso, actuaríase conforme á Ordenanza de normalización lingüística do Concello de Vigo. e) Cumprir coas obrigas fiscais, así como das disposicións vixentes en materia laboral, de Seguridade Social e de saúde e hixiene no traballo. f) Comunicar á Concellería-delegada da Área de Cultura as modificacións das circunstancias que fundamentasen a concesión da subvención (art.11. d da Lei 9/2007, do 13 de xuño, de subvencións de Galicia), en particular os cambios ou cancelacións de elementos do proxecto de actividades, obtención doutras subvencións, axudas ou recursos que modifiquen o financiamento, no momento en que teña constancia da súa dispoñibilidade ou efectividade, e en en todo caso, con anterioridade á xustificación da aplicación dada aos fondos percibidos; co obxecto de determinar a oportunidade da autorización da modificación ou substitución por outros programas, ou ben proceder á redución do importe da subvención concedida ou reintegro. A alteración das condicións tidas en conta para a concesión da subvención poderá dar lugar á modificación da resolución de concesión (art.17.3 da citada Lei). g) A concesión da subvención á entidade implica a súa aceptación das obrigas sinaladas na resolución de concesión e nas normativas citadas sobre subvencións; particularmente sobre as obrigas sinaladas nos artigos 11 e 12, xustificacións, reintegros e subcontratación previstos na Lei 9/2007, do 13 de xuño, de subvencións de Galicia. h) Responsabilizarse fronte a calquera dano que se cause a terceiros con ocasión do desenvolvemento do programa, asumindo a contratación dunha póliza de seguro de responsabilidade civil que atenda calquera accidente ou incidencia que se poida producir en relación ao desenvolvemento do evento. Dar cumprimento ao Plan de Autoprotección do Auditorio-Pazo de Congresos “Mar de Vigo”, dacordo coas medidas de actuación en caso de emerxencia, así como ao cumprimento do estabelecido na Lei 31/1995 de prevención de riscos laborais.1.-Forma de presentación da documentación xustificativa: En cumprimento da obriga imposta polo artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPAC), a entidade beneficiaria está obrigada a relacionarse electrónicamente coas Administracións Públicas. Xa que logo, para proceder á xustificación do cumprimento da finalidade para a que se concede a subvención que regula a presente convocatoria e, no seu caso, da aplicación dos fondos recibidos, deberá achegar a conta xustificativa a través da sede electrónica do Concello de Vigo, por calquera dos mecanismos de identificación admitidos na mesma, que se poden consultar no enlace https://sede.vigo.org/expedientes/usuarios/login.jsp? lang=ga. A tenor do disposto no art.81 do Regulamento da Lei Xeral de Subvencións establécese o emprego de medios electrónicos, informáticos e telemáticos para o procedemento de xustificación das subvencións, con indicación dos trámites que deberán ser cumprimentados por vía electrónica, informática ou telemática e os medios electrónicos e sistemas de comunicación utilizables, que deberán axustarse ás especificacións que se establezan por Orde do Ministerio de Economía e Facenda (Orde EHA/2261/2007, do 17 de xullo, pola que se regula o emprego de medios electrónicos, informáticos e telemáticos na xustificación de subvencións). A tal efecto, a entidade beneficiaria achegará a documentacion xustificativa por medios electrónicos, informáticos e telemáticos (EIT), resultando esixible a aportación de facturas electrónicas e/ou copias dixitalizadas compulsadas das facturas orixinais en papel.2.-Prazo de xustificación: o límite para presentar a documentación xustificativa será de CINCO (5) días hábiles a contar a partir da notificación da resolución da convocatoria.3.-Documentación a incluír na conta xustificativa: a) Solicitude de pagamento da subvención. b) Memoria de execución e avaliación da actividade realizada, que xustificará o cumprimento das condicións impostas e a consecución dos obxectivos. c) Memoria económica contendo o balance detallado coa totalidade dos gastos e ingresos da actividade, con indicación dos acredores, conceptos facturados, datas de emisión e importe; acreditados con documentos orixinais pola parte subvencionada. d) Facturas electrónicas e/ou copias dixitalizadas compulsadas das facturas en papel. e) As facturas deberán recoller o número de CIF, a data, número de factura e o IVE. Os documentos xustificativos haberán de estar datados no período obxecto deste convenio. As facturas cumprirán os requisitos establecidos para súa expedición no RD 1619/2012, do 30 de novembro, polo que se regulan as obrigas de facturación ou as normas sobre a facturación electrónica equivalentes. Nestas facturas se computará o gasto acreditado deducindo o IVE, salvo que se xustifique a exención do dito imposto. As facturas ou minutas por prestación de servizos profesionais deberán conter os mesmos elementos que os especificados para as facturas e, tratándose de persoas físicas, conterán a correspondente retención fiscal. f) Cando as actividades fosen financiadas, ademais de coa subvención, con fondos propios ou outras subvencións ou recursos, deberá acreditarse na xustificación o importe, a procedencia, data de ingreso e a aplicación de tales fondos ás actividades subvencionadas. g) Nestas facturas computarase o gasto acreditado, deducindo o IVE. h) Nas facturas ou nos documentos xustificativos dos gastos non deberá constar de forma expresa que o gasto foi pagado pola entidade beneficiaria con anterioridade á finalización do prazo de xustificación; entendéndose baixo a responsabilidade do beneficiario que o concepto facturado está realizado e conta coa súa conformidade.4.-Pagamento da subvención: efectuarase mediante transferencia bancaria á conta corrente da entidade declarada xunto a solicitude. O pagamento non se levará a cabo se a entidade beneficiaria tivese pendente de xustificar algunha subvención cun prazo de xustificación xa rematado.5.-Procederá, por razóns xustificadas, o dereito ao cobro parcial e redución da subvención no caso da non execución dalgunha das actividades previstas no proxecto ou incumprimento dalgunha das obrigas do beneficiario. En caso de non xustificarse a totalidade do orzamento do proxecto, a subvención será minorada na mesma proporción. A resolución da redución das axudas será competencia da Xunta de Goberno Local. Asemade, reducirase a subvención cando os gastos xustificados fosen inferiores aos subvencionados, ou se obtivesen ingresos superiores aos previstos. A axeitada xustificación da subvención, a realización da actividade subvencionada e o cumprimento da finalidade que determinou a concesión desta será comprobada polo servizo da Área de Cultura. O xefe do servizo de Xestión e Promoción Cultural ou persoal técnico designado polo concelleiro-delegado da Área de Cultura, emitirá informe ao respecto facendo constar, no seu caso, todas aquelas circunstancias que poidan resultar relevantes en orden a considerar incumprida ou defectuosamente cumprida a actividade subvencionada e a xustificación achegada. A entidade beneficiaria deberá facilitar toda a información que lle sexa requirida polo servizo da Área de Cultura e pola Intervención Xeral Municipal, Tribunal de Contas e Consello de Contas no exercicio das súas funcións de fiscalización e control do destino das subvencións. Décimo sétima.-PERDIDA DO DEREITO AO COBRO, REVOGACIÓN, RENUNCIA, NULIDADE E REINTEGRO DAS SUBVENCIÓNS. REXIMEN DE INFRACCIÓNS E SANCIÓNS.1.-Revogación: Procede a revogación parcial ou total da subvención e a obriga do reintegro das cantidades percibidas, máis os correspondentes xuros de demora dende o momento do seu pago, sen menoscabo das sancións que, no seu caso, resulten esixíbeis no caso de: a) Incumprimento por parte do/a beneficiario/a das subvencións de calquera das obrigas, requisitos, condicións e demais circunstancias que produciron o seu outorgamento; así como a variación da finalidade da actuación, a insuficiente xustificación do proxecto, ou obtención concorrente doutras axudas compatíbeis ou incompatíbeis dará lugar á revogación. b) A non xustificación da subvención no prazo concedido.2.-Renuncia: O beneficiario poderá renunciar voluntariamente á subvención, reintegrando, no seu caso, o importe percibido, nas condicións que establece a normativa legal de aplicación.3.-Nulidade: Can do ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, do 13 de xuño, de subvencións de Galicia.4.-Reintegro: Procederá o reintegro das cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro, nos casos do artigo 33 LSG.5.-Infraccións e sancións: Canto ás infraccións e sancións en que poidan incorrer os beneficiarios destas axudas e procedemento para a súa imposición estarase ao disposto no IV da Lei 9/2007, do 13 de xuño, de subvencións de Galicia e no RD 1398/1993, do 4 de agosto, polo que se aprobou o Regulamento do Procedemento para o exercicio da potestade sancionadora.1.-A Base de Datos Nacional de Subvencións operará como sistema nacional de publicidade de subvencións, en cumprimento do estabelecido no artigo 18.1. da Lei 38/2003, do 17 de novembro, Xeral de Subvencións. A tales efectos, as administracións concedentes deberán remitir á Base de Datos Nacional de Subvencións información sobre as convocatorias e as resolucións de concesión recaídas nos términos estabelecidos no artigo 20 da antedita lei.2.-De acordo co previsto na Lei 19/2013, do 9 de decembro, de transparencia, acceso a información pública e bo goberno, a resolución do procedemento será obxecto de publicación para xeral coñecemento na páxina web do Concello de Vigo (www.vigo.org). 3.-Os beneficiarios deberán dar publicidade das subvencións e axudas nos términos e condicións estabelecidos na Lei 19/2013, do 9 de decembro, de transparencia, acceso á información pública e bo goberno. No caso de que se faga uso da previsión contida no artigo 5.4 da citada Lei, a Base de Datos Nacional de Subvencións servirá de medio electrónico para o cumprimento das obligacións de publicidade. Os beneficiarios deberán dar a adecuada publicidade do carácter público da financiación de programas, actividades, inversións o actuacións de calquera tipo que sexan obxecto de subvención, nos términos regulamentariamente estabelecidos. O persoal técnico do servizo da Área de Cultura será o encargado do seguimento da execución da subvención, así como de certificar a adecuada xustificación da subvención, mediante a emisión dun informe que incorporará á conta xustificativa, no que se poña de manifesto expresamente o cumprimento total do obxecto da subvención ou aquelas circunstancias que imposibiliten a aprobación da xustificación, xunto coa conformidade dos documentos xustificativos presentados. A beneficiaria está informada de que os seus datos e os do seu representante serán incorporados aos ficheiros municipais; de que a finalidade da súa recollida é a instrución do procedemento para a concesión da subvención obxecto do presente convenio, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de subvencións de Galicia, en orde á conclusión do proceso de subvención, polo que a súa achega é obrigatoria. Os ditos datos serán tratados e protexidos de acordo co previsto na Lei 39/2015, do 1 de outubro, do procedemento administrativo común das administracións públicas e na Lei Orgánica 3/2018, do 13 de decembro, de Protección de Datos Persoais e garantía dos dereitos dixitais, sendo responsable do seu tratamento a Concellería-delegada da Área de Cultura do Concello de Vigo. A beneficiaria poderá exercer os dereitos de acceso, rectificación, cancelación e oposición ante a Concellería-delegada da Área de Cultura do Concello de Vigo. A concesión da subvención obxecto do presente convenio rexerase pola Lei 38/2003, do 17 de novembro, xeral de subvencións e o RD 887/2006, do 21 de xuño, polo que se aprobou o seu regulamento, nos seus preceptos básicos; R. D. L.2/2004, do 5 de marzo, TRLRFL; Lei 7/1985, do 2 de abril, RBRL e demais lexislación básica do estado en materia de réxime local; a Lei 9/2007, do 13 de xuño, de subvencións de Galicia; os preceptos non básicos da Lei 38/2003 e do RD 887/2006; as bases de execución dos vixentes orzamentos municipais e as restantes normas de dereito administrativo, e no seu defecto, as normas de dereito privado. Será responsabilidade da entidade a correspondente xestión e autorización dos dereitos de autor, ou de calquera outra obriga derivada do Real decreto-lexislativo 1/1996, do 12 de abril, polo que se aproba o Texto refundido da lei de propiedade intelectual. A presentación de solicitudes farase de acordo co establecido nas presentes bases, supoñendo a participación na mesma a aceptación íntegra dos seus requisitos. As incidencias non contempladas expresamente na convocatoria serán resaltas polo órgano instrutor con sometemento ao disposto na lexislación aplicable previamente referida. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións ás que están obrigadas as entidades destinatarias das subvencións outorgadas. Vigo, na data da sinatura dixit al. Jesús López Moure, xefe do Servizo de Xestión e Promoción Cultural.—Conforme, Abel Losada Álvarez, concelleiro-delegado da Áea de Cultura, Emprego e Participación Cidadá.